หมุนรอบโลก
คณะกรรมการการปฏิรูปและการพัฒนาแห่งชาติของจีน ได้ประกาศโครงการก่อสร้างสาธารณูปโภคใหม่ราว 55 โครงการ
8 ก.ย. 2555

คณะกรรมการการปฏิรูปและการพัฒนาแห่งชาติของจีน ได้ประกาศโครงการก่อสร้างสาธารณูปโภคใหม่ราว 55 โครงการ 
ภายใต้งบประมาณ 1 ล้านล้านหยวน (ราว 5 ล้านล้านบาท) ซึ่งนับเป็นการกระตุ้นเศรษฐกิจครั้งล่าสุดของจีนหลังจากที่เพิ่งประกาศโครงการรถไฟสายใหม่ 25 สาย ในวงเงิน 8 แสนล้านหยวน (ราว 4 ล้านล้านบาท)
กระทรวงพาณิชย์มาเลเซีย แถลงว่า ความต้องการซื้อในจีนและยุโรปที่หดตัวลง ส่งผลให้การส่งออกเดือน ก.ค. ขยายตัวเพียง 1.9% เท่านั้น อยู่ที่ 5.812 หมื่นล้านริงกิต (ราว 5.8 แสนล้านบาท) จากที่เคยขยายตัวเพิ่มถึง 5.4% และ 6.7% มาแล้วในช่วง 2 เดือนก่อนหน้า และยังน้อยกว่ามากเมื่อเทียบกับช่วงเดียวกันของปีที่แล้วซึ่งโตถึง 7.1% ขณะที่นักวิเคราะห์เชื่อว่าการส่งออกที่ซบเซาลงจะลากยาวไปจนถึงสิ้นเดือน ก.ย.
รายงานจากบริษัทรักษาความปลอดภัยในโลกออนไลน์หลายแห่งได้ระบุว่า บรรดาอาชญากรไซเบอร์กำลังพุ่งเป้าโจมตีไปที่กลุ่มโทรศัพท์สมาร์ตโฟนมากขึ้น เนื่องจากคนส่วนใหญ่ได้หันมาใช้อินเทอร์เน็ตบนสมาร์ตโฟน โดยอาชญา กรรมดังกล่าวได้สร้างความเสียหายไปทั่วโลกในปีที่แล้วคิดเป็นมูลค่าถึง 1.1 แสนล้านเหรียญสหรัฐ (ราว 3.5 ล้านล้านบาท)